আলাদা বিবৃতিতে সৌদি পাবলিক প্রসিকিউটর দাবি করেছেন, সৌদি কনস্যুলেটে দেখা করতে যাওয়া কয়েকজনের সঙ্গে খাশোগির লড়াই হয়। আর তাতেই খাশোগির মৃত্যু হয়। সেন্টার ফর স্ট্রাটেজিক অ্যান্ড ইন্টারন্যাশনাল স্টাডিজের মধ্যপ্রাচ্য কর্মসূচির পরিচালক জন বি অল্টারম্যান বলেন, সৌদি বিবৃতিতে বলা হয়নি বিপদ জেনেও খাশোগি কেন শত্রুদের এলাকায় প্রবেশ করেছিল। খাশোগিকে বিনয়ী হিসেবে বিবেচনা করা হয় আর যাদের তিনি আগে থেকেই চিনতেন তাদের দেখে তিনি কিভাবে উত্তেজিত হয়ে পড়েন। কনস্যুলেটে প্রবেশে নিজের নিরাপত্তা নিয়ে উদ্বেগের কথা তিনি আগেই তার বাগদত্তাকে জানিয়েছিলেন। ফিরে না আসতে তুর্কি কর্তৃপক্ষকে জানাতে তাকে নির্দেশনা দিয়ে গিয়েছিলেন। জন বি অল্টারম্যান মনে করেন, সৌদি আরবকে আরও অনেক তথ্য প্রকাশ করতে হবে যা গত দুই সপ্তাহ ধরে তুর্কি এবং মার্কিন গোয়েন্দা সংস্থার সংগ্রহ করা তথ্যের সঙ্গে মিলতেও পারে আবার নাও পারে। তিনি বলেন, এটা দীর্ঘদিন ধরে বাকি থাকা বহুদিনের পদক্ষেপের মাত্র শুরু।